המועדון המסחרי והתעשייתי

**המועדון המסחרי והתעשייתי** הוא מועדון חברים ישראלי של אנשי כלכלה, תעשיינים, מנהלים, אנשי עסקים ובעלי מקצועות חופשיים. המועדון הוקם בשנת 1938 על ידי אנשי כלכלה וחזון, מראשי הסוחרים והתעשיינים של המדינה שבדרך.

המועדון פועל ללא כוונת רווח, ובשנת 1981 התאגד כחברה לתועלת הציבור. הוא מנוהל בהתנדבות על ידי הנהלה נבחרת מתוך חברי המועדון שבראשה נשיא ומנכ"ל.

## פעילות
ליבת הפעילות של המועדון היא חברתית ועסקית. המפגשים החברתיים מהווים קרקע פורייה ליצירת פרויקטים חברתיים לקידום הדור הבא של יזמים צעירים, כמו גם ליצירת קשרים עסקיים בין חברי המועדון לקידום כלכלת ישראל.

בפני חברי המועדון מופיעים אישי ציבור בכירים מתחומי הממשל והפוליטיקה, ראשי חברות גלובליות, אנשי כלכלה מובילים, אנשי עסקים, מדע ורוח, העוסקים בנושאים הרלוונטיים לסדר היום הלאומי ובסוגיות המקדמות את המשק.

## היסטוריה
200px|ממוזער|שמאל|סמליל המועדון הישן
המועדון נוסד ב-10 בפברואר 1938, על ידי ראשי התעשיינים, בעלי המקצועות החופשיים ואנשי המסחר היהודים, כמועדון בעל צביון בריטי. על מגילת היסוד חתומים התעשיין יעקב בוטקובסקי, סוחר העצים משה סבירסקי ומאיר אריסון. על המייסדים נמנה גם איש הביטוח הרצל (הרץ) גולדנברג, ממייסדי חברת הביטוח "ירדניה" שהיה פעיל שנים רבות במועדון.

תחילה שימש המועדון מקום קבוע למפגש חברתי בימי שישי, בסגנון מועדון גברים בריטי. משתתפיו היו גברים בלבד עד שנות ה-80 של המאה ה-20, הוחלפו בו דעות ורעיונות ונוצרו קשרים בתחומים מדיניים, כלכליים ומשפטיים

ב-20 במאי של אותה השנה התכנסה אספה מייסדת ומטרות הארגון הורחבו ליצירת יחסי מסחר הוגנים ופעילות לטובת פיתוח המסחר והתעשייה בלשכות המסחר והממשלה. בדו"ח של אותה השנה הציג הנשיא בוטקובסקי את הצלחת המועדון במגבית "כופר הישוב".

כחלק מפעילות המועדון הועברו הרצאות בנושאים שונים, ונערכו סיורים בעזרת הקרן הקיימת להכרת יישובים ברחבי ארץ ישראל.

בשנת 1941 רכש המועדון את מבנה הקבע שלו ברחוב נחמני 17 בתל אביב, ובסוף שנות ה-60, לאחר שהמבנה נמכר, העביר את פעילותו לבית ציוני אמריקה, בית הרופאים, בית העיתונאים, מלון שרתון תל אביב ומלון קראון פלאזה. משנת 2010 פועל המועדון במלון הילטון תל אביב.

לצד נשיא המועדון הנבחר אחת לשנתיים ויכול לכהן שתי קדנציות רצופות בלבד פועלת הנהלה בת 12 חברים המקימה מתוכה ועדות בנושאים: מלגות, קשרי חוץ, פעילות בקהילה, ועדת קבלה ואירועים שונים.

במהלך השנים התארחו במועדון נשיאים, ראשי ממשלות, שרים, חברי כנסת, רמטכ"לים, שגרירים, שופטים, סופרים, אנשי רוח ואנשי עסקים. שיא ההופעות במועדון, 39 במספר, נקבע על ידי שמעון פרס.

בשנת 2007 חגג המועדון שבעים שנים לקיומו, באירוע מיוחד במשכן הנשיא.

עם נשיאי המועדון נמנו: יעקב בוטקובסקי, הלל הילמן, ד"ר ארנון רוז'נסקי, ישראל לוין, אפרים גוזמן, אריה וינברג, ד"ר חיים טייכמן, ד"ר אשר הלפרין, משה נוידרפר, משה שמיר, יצחק גטניו, רמי גוזמן, מירה פרידמן חמו, חיים אהרן, עמיר מקוב, רפי פריאל, אורלי אברהמי, דן ברניצקי, אמנון דותן, יונה ברטל וד"ר דוד גבראלוב.

המועדון הקים קרן מלגות על שם אל"ם אילן רמון ומחלק מלגות לסטודנטים ותלמידי תיכון מצטיינים ונזקקים בתל אביב בעיקר בשכונות של דרום תל אביב ויפו. הסכומים עבור הקרן נתרמים על ידי חברי המועדון ובשיתוף עם גופים עסקיים. בנוסף מעניק המועדון מדי שנה מלגות לתלמידי רשת "עמל".

## תמונות מאירועים במועדון

קובץ:Ci-Club10.JPG|דוד בן-גוריון באירוע של המועדון
קובץ:Ci-Club11.jpg|משה דיין נואם במועדון, לימינו נשיא המועדון ד"ר ארנון רוז'נסקי
קובץ:Ci-Club8.jpg|יצחק רבין נואם (שנות ה-90)
קובץ:Ci-Club9.JPG|אבא אבן נואם במועדון
קובץ:CIC meeting.jpg|מפגש במועדון המסחרי והתעשייתי
קובץ:Ci-Club1.jpg|הנשיא יצחק בן-צבי (הרביעי משמאל) מתארח במועדון ולימינו נשיא המועדון ד"ר ארנון רוז'נסקי (שנות החמישים)
קובץ:קרן המלגות ע"ש אילן רמון ז"ל בבית השגריר.jpg|קרן המלגות ע"ש אילן רמון ז"ל בבית השגריר 2008
קובץ:חגיגת 80 למועדון 31.8.18 מלון הילטון.jpg|נשיאי המועדון בחגיגת 80 למועדון 31 באוגוסט 2024 בהילטון תל אביב


## קישורים חיצוניים

* 

* 
* 
* אורלי אברהמי נשיאת המועדון המסחרי תעשייתי בישראל, אוגוסט 2012
* בן שיף, המועדון התעשייתי מסחרי יאמץ את תיכון צור אורט ערד , 3 במאי 2012

## הערות שוליים

קטגוריה:ישראל: מסחר
קטגוריה:ישראל: תעשייה
קטגוריה:ישראל: ארגונים כלכליים